ไสว่าสิบ่ถิ่มก๋านนน.. ผู้เสียหายจ่อฟ้อง 'ก้อง ห้วยไร่' 20 ล้าน เหตุเบี้ยวงานแสดงตปท. - AMARIN TV HD | อมรินทร์ทีวี ช่อง 34
Home NEWS UPDATE ไสว่าสิบ่ถิ่มก๋านนน.. ผู้เสียหายจ่อฟ้อง ‘ก้อง ห้วยไร่’ 20 ล้าน เหตุเบี้ยวงานแสดงตปท.
งานเข้านักร้องลูกทุ่งชื่อดัง! เมื่อช่วงบ่ายของวันนี้ (26 เม.ย.61) ได้มีการร่อนหมายเชิญสื่อ จากผู้เสียหาย กรณีที่นักร้องดัง “ก้อง ห้วยไร่” เบี้ยวคอนเสิร์ตที่ยุโรป พร้อมเตรียมหอบหลักฐานแจ้งความดำเนินคดี ในวันศุกร์ ที่ 27 เมย. นี้ ที่ สน.บางชัน โดยมีเนื้อหาในหมายเชิญว่า
“คุณอารี เมลบี้” ผู้เสียหายบินด่วนจากประเทศนอร์เวย์ หอบหลักฐาน พร้อมด้วยทนายความเพื่อเข้าแจ้งความต่อเจ้าหน้าที่ตำรวจลงบันทึกประจำวันที่ สน. บางชัน กรณีถูกนักร้องคนดัง “ก้อง ห้วยไร่” เจ้าของเพลง “ไสว่าสิบ่ถิ่มกัน” เบี้ยวงาน หลังจากได้ตกลงทำสัญญาว่าจ้างไปแสดงคอนเสิร์ตในประเทศแถบยุโรป อาทิ เยอรมัน, เดนมาร์ก, ฟินแลนด์, นอร์เวย์ ฯลฯ โดยคุณอารี เมลบี้ เป็นผู้จัดคอนเสิร์ตเจ้าใหญ่ของยุโรปรวมทั้งหมดกว่า 6 ประเทศ ทั้งนี้ตามกำหนดคอนเสิร์ตมีขึ้นในเดือนมีนาคม 2561 ที่ผ่านมา
แต่ปรากฎว่านักร้องคนดัง ไม่ยอมไปแสดงตามสัญญา ทั้งที่ได้มีการจ่ายเงินค่าจ้างงาน ค่าตั๋วเครื่องบิน ที่พัก อื่นๆ ทุกอย่างล่วงหน้าไปหมดแล้ว แต่ ก้อง ห้วยไร่ กลับเพิกเฉย ไม่บอกสาเหตุและไม่มีการแจ้งให้ทราบล่วงหน้าแต่อย่างใด โดยความเสียหายในครั้งนี้มีมูลค่ารวมหลายล้านบาท รวมถึงทำให้เกิดความเสื่อมเสียในด้านชื่อเสียงและความน่าเชื่อถือ เครดิตการทำงานในฐษนะนักธุรกิจไทยและผู้จัดรายใหญ่ของยุโรปอีกด้วย ด้วยเหตุนี้ผู้เสียหายจึงได้เตรียมเข้าแจ้งความต่อเจ้าหน้าที่ตำรวจในท้องที่ที่ได้มีการโอนเงินให้กับ “ก้อง ห้วยไร่”
ทั้งนี้ยังมีการยืนยันว่าจะดำเนินการตามกฏหมายให้ถึงที่สุด พร้อมจ่อเรียกค่าเสียหายราว 20 ล้านบาท!!
AmarinTV34 ก้อง ห้วยไร่ ก้องเบี้ยวคอนเสิร์ต ข่าว คอนเสิร์ต ทัวร์ยุโรป ผู้จัดคอนเสิร์ต ผู้เสียหาย ฟ้อง 20 ล้าน ฟ้องก้อง ห้วยไร่ ฟ้องร้อง ยุโรป อมรินทร์ทีวี 34 เบี้ยวคอนเสิร์ต ไสว่าสิบ่ถิ่มกัน
รวบผู้คุมหึงโหด ชักปืนยิงแสกหน้าเมียดับ อ้างโรคประสาทกำเริบ ไม่รู้ปืนมีกระสุน (คลิป)
อ้าขาทำเสน่ห์! หมอไม่ซี้ซั้วต้องเปิดดวง หาฤกษ์ – ศิษย์สาวเห็นอิทธิฤทธิ์ช่วยงานรุ่ง (คลิป)